प्राकृतिक तथा ऐतिहासिक महत्त्व बोकेको मकवानपुरका बारेमा बाहिर आउन नसकेका विभिन्न पक्ष छन् । विविध धार्मिक, सांस्कृतिक, प्राकृतिक, ऐ तिहासिक इत्यादि कारणले मकवानपुरमा अध्ययन-अनुसन्धान एवं भ्रमणको प्रचुर सम्भावना छ । दामन-पालुङ क्षेत्रलाई लालीगुराँस, सुनगाभाजस्ता महत्त्वपूर्ण प्राकृतिक सम्पदाको स्रोतका रूपमा समेत लिइन्छ । पर्यटनका दृष्टिले दामन-पालुङलाई उदाहरणीय क्षेत्र मानिन्छ । काठमाडांैबाट करिब ३ घण्टामा पुग्न सकिने दामन-पालुङ क्षेत्रमा पर्यटकीय आकर्षणका क्षेत्रहरू प्रशस्त छन् । त्रिभुवन राजपथ, दक्षिणकालीबाट कुलेखानी हुँदै वा थानकोटको चन्द्रागिरी हुँदै यो क्षेत्र पुग्न सकिन्छ ।
